રાજકોટ આવકવેરા વિભાગ દ્વારા સોમવારે સવારથી મોરબી સિરામિક, ગોંડલમાં ઓઇલ મિલ અને જેતપુરમાં મળીને કુલ ચાર અલગ અલગ જગ્યા પર તપાસનો ધમધમાટ શરૂ કર્યો હતો. સર્વે કામગીરી રાજકોટ આવકવેરા વિભાગની ત્રણ અલગ અલગ ટીમો દ્વારા હાથ ધરવામાં આવી હતી. સર્વે દરમિયાન પેઢીઓના કમ્પ્યુટર અને ટેક્સ દસ્તાવેજોની ચકાસણી કરવામાં આવી હતી આ સાથે શંકાસ્પદ જણાતા દસ્તાવેજો જપ્ત પણ કરવામાં આવ્યા હતા. આ સર્વે કામગીરી રાજકોટ રેન્જ વન અને થ્રી ના અધિકારીઓની ત્રણ અલગ અલગ ટીમ જોડાઈ હતી. સર્વે કામગીરી સોમવાર મોડી સાંજ સુધી ચાલી હતી.જ્યારે આ તપાસ મંગળવાર સાંજ સુધી ચાલે તેવી અધિકારીઓએ શંકા વ્યક્ત કરી હતી. જેમાં મોટા પ્રમાણમાં કરચોરી પકડાશે.